EFORL เพิ่มทุน 7.51 พันล้านหุ้น ขาย RO 3:1 หุ้นละ 0.14 บ.พร้อมแจกวอร์แรนต์ผถห.เดิม
EFORL เพิ่มทุน 7.51 พันล้านหุ้น ขาย RO 3:1 หุ้นละ 0.14 บ.พร้อมแจกวอร์แรนต์ผถห.เดิม
1 มี.ค. 2560

บริษัท อี ฟอร์ แอล เอม จำกัด (มหาชน) หรือ EFORL เปิดเผยว่า ที่ประชุมคณะกรรมการบริษัทเมื่อวานนี้ (28 ก.พ.) อนมุติให้นำเสนอต่อที่ประชุมสามัญผู้ถือหุ้นประจำปี 2560 เพื่อลดทุนจดทะเบียนโดยตัดหุ้นที่ยังไม่ได้จำหน่ายออก และให้เพิ่มทุนจดทะเบียนเป็น 1.6 พันล้านบาท จากเดิม 1.03 พันล้านบาท โดยออกหุ้นใหม่ 7.51 พันล้านหุ้น พาร์หุ้นละ 0.075 บาท
ทั้งนี้ จะจัดสรรหุ้นเพิ่มทุนใหม่ ไม่เกิน 4.6 พันล้านหุ้น เสนอขายผู้ถือหุ้นเดิมตามสัดส่วนการถือหุ้น (RO) ในอัตราส่วน 3 หุ้นเดิมต่อ 1 หุ้นใหม่ ที่ราคาหุ้นละ 0.14 บาท กำหนดวันจองซื้อวันที่ 8-9 ,11-12 และ 15 พ.ค.60
ขณะที่จะจัดสรรหุ้นเพิ่มทุนไม่เกิน 1.38 พันล้านหุ้น รองรับการแปลงสภาพของใบสำคัญแสดงสิทธิที่จะซื้อหุ้นสามัญ (วอร์แรนต์) EFORL-W3 ที่จะออกไม่เกิน 1.38 พันล้านหน่วย อายุ 3 ปี จัดสรรให้ฟรีแก่ผู้ถือหุ้นเดิมอัตราส่วน 10 หุ้นเดิมต่อ 1 วอร์แรนต์ มีอัตราการใช้สิทธิ 1 วอร์แรนต์ ต่อ 1 หุ้นใหม่ ที่ราคาหุ้นละ 0.60 บาท
นอกจากนี้หุ้นเพิ่มทุนไม่เกิน 1.53 พันล้านหุ้น จะใช้รองรับการแปลงสภาพของ EFORL-W4 ที่จะออกไม่เกิน 1.53 พันล้านหน่วย อายุ 3 ปี จัดสรรให้ฟรีแก่ผู้ถือหุ้นเดิมที่จองซื้อหุ้นเพิ่มทุน ในอัตราส่วน 3 หุ้นใหม่ต่อ 1 วอร์แรนต์ มีอัตราการใช้สิทธิ 1 วอร์แรนต์ต่อ 1 หุ้นใหม่ ที่ราคาหุ้นละ 0.50 บาท
สำหรับวัตถุประสงค์ในการเพิ่มทุนครั้งนี้ เพื่อชำระคืนเงินกู้ยืมประมาณ 500 ล้านบาท ซึ่งทำให้บริษัทสามารถลดต้นทุนทางการเงินที่สูง และเพื่อเป็นเงินทุนหมุนเวียนภายในบริษัท